Bolesť zaludku po ATB
Dobrý deň, včera mi doktorka predpísala DALACIN C. Dala som si jednu tabletku o 16, potom o polnoci a dnes ráno o 8. Dnes ma celý deň bolí žalúdok a preháňa ma, tak som ATB vysadila aby mi nebolo ešte horšie a dávam si probiotiká. Viete mi poradiť čo môžem spraviť aby ma bolesť prešla?
Dobrý deň,
ďakujeme za Vašu otázku.
V prípade žalúdočných ťažkostí počas liečby antibiotikami Vám odporúčam bylinný liek
Iberogast
. Je určený na príznaky ako sú bolesti žalúdka a brucha, pálenie záhy, pocit plnosti, žalúdočno-črevné kŕče a nevoľnosť. Dospelí a mladiství od 12 rokov užívajú liek v dávke 20 kvapiek 3x denne. Taktiež je naďalej vhodné užívanie probiotík. O ťažkostiach, ktoré sa vyskytli počas liečby antibiotikami, je potrebné informovať predpisujúceho lekára, ktorý rozhodne o alternatívnej antibiotickej liečbe. Následne Vám odporúčam overiť si prípadné ovplyvnenie účinku liečby počas súbežného užívania lieku Iberogast.
Prajem skorú úľavu od ťažkostí.
S pozdravom
PharmDr. Veronika Kiabová